DELICIOUS IN DUNGEON
Mga yabag.
Nakakagulat. Nag-iihaw talaga sila ng karne.
Sana di sila mga kriminal o kung sinuman na di pupuwedeng bumalik sa itaas.
Nagpapahinga lang kami.
Ayaw namin ng gulo.
Sandali, pamilyar ang boses na 'yon.
Sabi ko na nga ba!
Ikaw nga, Laios!
-Namari! -Namari!
Kilala mo sila?
Mga dati ko silang kagrupo.
Kumusta na?
Mga isang linggo pa lang naman.
Ay, ipakikilala ko sila.
Sila ang bagong nagpapasahod sa 'kin, sina G. at Gng. Tansu.
Kinuha sila bilang mga tagapagsaliksik,
at mataas silang magpasahod.
At itong dalawa naman ang kambal na sina Kaka at Kiki.
Sa totoo lang, di ko alam ang pinagkaiba nila.
Namari, ba't ganiyan ka umasta
matapos mong iwan si Falin?
Iwan?
Ayaw ko lang mamatay nang di nababayaran.
Ikaw…
Marcille, kumalma ka lang.
Uy, 'wag n'yong abusuhin ang katawan n'yo.
Di gugustuhin ni Falin na may mangyaring masama sa inyo.
Siyanga pala.
May manggagamot ba sa grupo n'yo?
Kailangang magamot ng kaibigan ko.
Ano'ng kapalit?
May karne kami ng Kelpie.
Salamat na lang!
Tara na, Namari.
Pag may tinulungan ka sa loob ng piitan, baka abusuhin ka lang.
'Yong bangkay nga na nakita namin papunta rito,
may pambayad pa para mabuhay ulit.
Aalis na ba kayo?
May Undin na pagala-gala, delikado.
Undin?
May ginalit na espiritu ng tubig ang babaeng 'yan, 'no?
'Wag mo kaming maliitin.
Gabay naming mga lamang-lupa ang mga diyos at espiritu noon pa man.
Para sa 'min, parang kapitbahay lang namin ang mga espiritu at di kinatatakutan.
Undin!
O, makapangyarihang espiritu ng tubig!
Pakinggan mo ako at sagutin!
Di gumagana.
Lolo Tansu!
Di gumana.
Na… Namari!
Patay na si Namari!
Mabubuhay din siya agad.
Ira Fa Lane Brete Lane Bretego.
Buwisit ka, tanda!
Lagi mo na lang akong ginagawang panangga!
Kaya nga malaki ang ibinabayad ko sa 'yo!
Mahikang pambuhay ng patay?
Di ko gusto ang mahikang 'yan.
Ayaw mong binubuhay ang patay?
Di magandang panoorin.
Di normal na mabuhay ulit ang patay na.
Sa labas siguro ng piitan, hindi, pero dito sa loob, normal lang.
Di normal 'yon.
Di normal 'yon, Laios.
Tama.
Nababalot ng malakas na sumpa ang piitan.
Di makalalayo sa katawan mo ang kaluluwa mo.
Kahit ano pang pinsalang matamo ng katawan, di makaaalis ang kaluluwa.
At pag nagamot na ang mga sugat mo, puwede ka nang buhayin ulit.
Sa palagay ko,
di ito tungkol sa pagkabuhay ng patay.
Sa lugar na ito, bawal ang mamatay.
Napakasaklap na sumpa.
Pero bukod doon,
pinag-aaralan ko ang gano'ng sinaunang mahika.
Pumunta ako rito para imbestigahan ang nakapalibot na mahika sa lugar na ito
pero sa nakikita mo naman, di ko maaasahan ang kasama ko.
Kung tutulungan mo ako sa imbestigasyon ko,
gagamutin ko ang kasama mo.
Sige.
Sasamahan ka namin ni Senshi.
Mukhang dito na 'yon.
Sulat ng mga engkantada.
Ang pangit ng pagkakasulat.
Nakaharang ang mga ugat. Pakialis nga.
Laios, na sa 'yo pa rin ang nakakatakot na espada na 'yan?
Sinabihan na kita pero…
"Bumili ka sa tindahan," tama? Alam ko.
Nagpa-panday ka sana sa duwende.
Iwasan mo rin 'yong tindahan na binabantayan ng mga pandak.
At 'wag mong gamitin ang lumang bayna.
At…
Dapat alagaan mo ang sandata mo!
Nakakaawa ang palakol mo!
Iniisip mo siguro na nakakainis ako, 'no?
Hindi.
Pagdating sa mga sandata, ikaw ang pinakapinagkakatiwalaan ko.
Sandali.
Ano 'yon?
May nagtatagong halimaw.
E di, patayin mo.
Di ko alam kung ano at nasaan ito.
Kung ganoon, paano ka nakasisiguro na may halimaw talaga?
Pa… Pakiramdam ko lang.
Talaga ba?
Ginoong Tansu.
Magtiwala ka kay Laios pagdating dito.
Mahirap maniwala pag walang matibay na patunay.
Kung nagtatago, e di palabasin mo.
A, alam ko na.
Isang Galamay.
Di 'to ang oras para mamangha!
Kiki! Sandali lang!
Hoy, 'wag kayong tumunganga lang.
Patayin n'yo na ang halimaw!
Di maaabot ng mga sandata namin 'yan.
Bilis na at gawan n'yo ng paraan!
Paano kung magpahuli rin tayo para malapitan natin ang halimaw?
Kabilang sa uri ng mga dikya ang Galamay.
Pag nadikitan ka ng pandama nila,
maglalabas sila ng nakalalason na tinik para maparalisa ka.
Pag nahuli tayo, hinding-hindi na tayo makakaligtas pa.
Kahit mamatay pa kayo, bubuhayin ko kayo ulit!
Makinig ka…
Sige. Magpapahuli ako.
Senshi, pahiram ng salakot mo.
Laios, 'wag mong gawin 'yan!
Di ka dapat umasa na laging gagana ang mahikang pambuhay ng patay.
Magiging ayos lang ako.
Dahil kayong dalawa ni Senshi ang inaasahan ko.
-Ha? Ano'ng ibig niyang sabihin? -Ewan ko.
Sige.
Hoy! Nandito ako, Galamay!
Aray!
Nararamdaman ko nga ang tusok nila sa baluti ko.
Namamanhid na ang mga braso ko.
Pero…
Ano ba'ng ginagawa mo, Laios?
Tirahin mo ang gitnang parte!
'Yong gitnang parte!
Buwisit.
'Yon pala 'yon!
Binigay niya sa 'kin ang pinakamahirap na gawain!
Kiki!
Laios, ayos ka lang ba?
Mukhang hindi.
Ano 'yan?
Naku, Kiki. Ano'ng nangyari sa 'yo?
Gagamutin kita kaagad.
Medyo mahihirapan ako.
Pasensiya na, baka matagalan 'to.
Ayos lang.
Ako lang ba o parang nagbago ang hitsura mo?
Natusok ako ng Galamay.
Ano'ng gagawin ko rito?
Bakit hawak mo 'yan?
Namanhid ang kamay ko no'ng hinila ko 'to, kaya di ko na mabitawan.
Parang lamang-lupa na ang kamay mo.
Sandali lang.
Galamay na Daripay pala?
"Pag hinugasan ito ng suka, mababawasan ang epekto ng tusok nito."
Puwedeng kabaliktaran ang epekto depende sa kung anong uri ng Galamay,
kaya mag-ingat.
"Gumawa ng hiwa na parang krus sa gitnang parte nito at balatan
para maalis ang panlabas na balat kasama ang pandama."
GALAMAY NA MAY SUKA
Masarap daw 'yan.
Seryoso ka ba?
Hindi, dagdag-kaalaman lang…
Kung 'yan lang ang paraan, wala na 'kong magagawa.
Ano?
Ganoon pala. Puwede na.
Kung niluto 'to nang maayos, mas masarap pa 'to.
Patikim din!
May…
iba't ibang lasa ito depende sa parte!
Iniisip mo lang yata 'yan.
Hindi, totoo talaga!
Tikman mo.
Lasang suka lang naman.
Gusto mo rin bang tikman, Marcille?
Ha? Ano 'yan?
Maasim.
Medyo malapot.
-Bunga ng gabi. Bunga ng gabi 'yan, di ba? -Ikaw din, Namari.
Itong parte. Ito ang subukan mo.
Hindi! Salamat na lang!
Di kami kinukulang sa pagkain!
Masarap naman, e.
Di masyado pero oo, pag naluto nang maayos.
Masarap pag nilaga o pag dinurog saka priprituhin.
Mukhang masarap!
Nahulog na!
Pasensiya na sa paghihintay.
Gagamutin na kita.
Salamat.
Buweno, pakigamot muna siya.
Ilava Rietge Atheus Pilitos Nuswera Iboiseme Seus Wehrba.
Ang sayang maging malusog!
Salamat, Ginoong Tansu.
Sa 'yo rin, Laios.
Bakit ganiyan ang mukha mo?
Si Namari ang dapat mong pasalamatan.
Ano?
Ang galing mong umasinta.
Nakakahangang napatay mo 'yon nang isang tira lang.
Masuwerte kaming magaling ka ring gumamit ng pana.
Ang totoo niyan, ngayon pa lang ako nakagamit n'on.
Ano?
Namari.
Salamat sa pagtulong.
Isasantabi ko muna 'yong kay Falin.
Walang anuman.
Mas ginagalingan talaga kapag bayad kaysa pag libre lang.
Tama na 'yan.
Nakaraan na 'yon, e.
Hindi puwede!
Bakit ikaw pa, sa lahat ng tao, ang nagsasawalang-bahala?
Pambihira!
-Di 'yon ang ibig kong sabihin! -Ikaw ba ang lider?
Ang hirap, 'no?
Dito nakatingin.
Galit pa rin ba 'yon?
Ano ba'ng ginawa mo para magalit ang espiritu?
Ngayon lang ako inatake niyan nang ganiyan katindi.
Aksidente ko yatang nabuhusan 'yon ng kumukulong tubig.
Masama 'yan. Tipikal na engkantada.
Mga engkantanda talaga…
Walang kinalaman ang lahi ko rito!
May paraan ba para mapakalma ang espiritu nang di gumagamit ng mahika?
Simple lang.
Binubuo ang Undin ng mga maliliit na espiritu.
Pag namatay ang miyembro nito sa natural na paraan,
mababawasan ang may galit at mapapalitan sila ng bagong henerasyon.
Isang linggo ang buhay ng isang espiritu.
Isang linggo?
Masyadong matagal 'yon.
Kaya nga.
Babalik na muna kami sa itaas.
Sa ibang araw na lang kami magsisiyasat.
Uy, ihanda na natin ang pabalik na mahika.
Uy, Laois. Ihahanda na nila ang pabalik na mahika.
Ginoong Tansu, hihingi sana ako ng pabor.
Gusto mong sumama ako sa kanila pabalik sa itaas?
Ngayon? Ngayong nandito na 'ko?
Naubusan ka ng mahika.
At ang alam ko, para kang may anemya pag nawawalan ka ng mahika.
Bumalik ka na sa itaas kasama nina Ginoong Tansu.
Ayos lang ako.
Nabigla nga ako na masigla ang pakiramdam ko.
Siguro dahil sa atay.
Di agad magbabago ang kondisyon mo sa pagkain ng masusustansiya.
-Ang araw-araw na… -Mamaya ko na pakikinggan 'yan.
Maayos talaga ang pakiramdam ko.
Bumalik rin yata kahit papaano ang mahika ko matapos makapagpahinga.
Pero walang bakas ng mahika ang tungkod mo.
A… Ano kasi…
Iwan na natin siya.
Ba't ka tumatawa?
Ngayon lang kasi kita nakitang ganiyan.
Pero…
ano'ng magagawa n'yo kung kayo lang?
Di n'yo kayang labanan ang dragon nang kayo lang.
'Wag mo akong isali.
At saka, mukhang di mo matatalo ang dragon sa palakol mo na 'yan.
Namari, maraming dragon na ang natalo mo, di ba?
Oo.
Kung ganoon…
Pakiusap, Namari.
Bumalik ka sa grupo namin!
Seryoso ka ba?
Tulungan mo ang grupo ni Laios na matalo ang Pulang Dragon.
Gusto kong iligtas si Falin kahit ano pa'ng mangyari!
Kahit ngayon lang!
Hahanap ako ng paraan para makalikom ng pambayad!
Hayaan mo na, Marcille.
Bakit?
Maliit lang ang komunidad ng mga manlalakbay.
Mabilis kumalat ang balita.
Matagal nang may problema sa pera si Namari.
At nabalitaan mo rin 'yon, di ba, Ginoong Tansu?
Oo.
Ngayon, isipin mo kung bumalik siya sa dati niyang grupo dahil sa pera.
"Gagawin niya ang lahat basta maganda ang bayad."
'Yon ang sasabihin ng mga tao sa kaniya.
Dadami nga ang mag-aalok ng trabaho
pero ibang klase ng mga kliyente ang lalapit.
Kaya di bale na.
Lalo na kung may pakialam ka sa hinaharap n'yong dalawa.
Ganoon na nga.
Tama na, Marcille.
Hindi. May isa pang paraan.
May isa pang paraan para bumalik ang mahika ko.
A… Ano 'yon?
Iinumin ko…
ang Undin!
Ano? Ang Undin?
Bakit ganiyan ang mga hitsura n'yo?
Bakit di kayo masaya ngayon?
Di ako masyadong interesado sa espiritu.
Nabubuhay sa mahika ang mga espiritu.
Sigurado akong puno sila ng mahiwagang enerhiya!
Mas mahirap itong hulihin kaysa talunin.
Pero kahinaan ng mga espiritu ng tubig ang init kaya 'yon ang gagamitin ko.
Siguro puwede natin itong atakihin gamit ang mainit na sandata.
O baka puwedeng lagyan ng mantika ang lawa at sunugin ito para makuha ang espiritu?
Pag umaatake ito, may natatapong tubig sa sahig,
siguro puwede kong inumin 'yon.
Baka butasin lang ang katawan mo n'on.
Tama ka.
Mag-isip ka pa.
May paraan pa siguro.
Pag ininit ko ang kalderong ito at ginamit bilang panangga,
makadedepensa at atake ako nang sabay.
Pero kayang butasin ng mga Undin ang batong haligi.
Mapoprotektahan ka ba ng lumang kaldero?
Di 'yan lumang kaldero lang.
Pamana 'yan ng pamilya ko mula pa sa mga naunang henerasyon.
Inalagaan ko 'tong mabuti.
Di pa ito nasusunog at pantay-pantay ang lapat ng init dito.
Natatanging kaldero ito.
Teka.
Ang kulay, ang kintab,
ang timbang, ang dama…
Gawa sa adamant ito!
Grabe.
Bilang sandata, madudurog nito ang buto ng dragon.
Mabisang panangga ito sa talim ng pangil ng dragon.
Ang adamant, isang metal na pangarap ng lahat ng panday.
Bakit ginawa itong kaldero?
Panangga talaga 'yan, kaso di ko naman kailangan kaya…
Bakit mo sinayang?
Sa tingin mo ba kaya niyan ang atake ng Undin?
Siyempre naman!
May kaldero at takip tayo rito
kaya puwede nating gamitin ito para sa magkabilaang pag-atake.
At susunugin natin 'yon!
'Yon na lang ang magagawa natin.
Seryoso ba?
Kahit pa matibay ang panangga nila, masyadong malakas ang Undin.
Makakaya siguro n'ong duwende, pero kakayanin ba 'yon ni Laios?
Maghanda ka kaagad pag bumula-bula na ito.
'Wag nating sayangin ang pagkakataong 'to.
Hayan na!
Laios!
Grabe ang lakas!
Laios!
Namari…
Ngayon na!
Ayos. Sige lang.
Kapit lang!
Ilagay natin sa apoy!
Sobrang init!
-Grabe, ang galing! -Ang galing!
Ang tibay naman!
Namari, Senshi, maraming salamat!
Sa 'yo rin, Laios.
Ayos ka lang ba?
Kahit malaki siya, ang hina pala niya.
Ganiyan ang matatangkad.
Oo nga pala.
Di mo 'yan kailangang inumin lahat agad.
Mahirap makuha ang mahika ng espiritu.
Makabubuting samahan 'to ng nutrisyon na makatutulong sa pagpasok nito.
Senshi.
Magluto na tayo.
Talupan ang mga patatas, karot, sibuyas, at ang Galamay.
Pagkatapos, hiwain nang maliit.
Timplahan ng asin at paminta ang karne ng Kelpie
at prituhin hanggang magbago ang kulay.
Idagdag ang mga sibuyas at karot saka gisahin itong lahat,
at ilagay sa Undin.
Alisin ang mga dumi sa ibabaw,
saka idagdag ang mga patatas at pampalasa. Pakuluan ito.
Luto na!
SINABAWANG UNDIN NA MAY GALAMAY AT KELPIE
Ha? Nasaan na ang iba?
Nagsiyasat na sila sa tore sa kabilang ibayo ng tubig.
Nakabalik na kami!
Di ko alam na ang dami pala.
Mabuti na lang at natalo natin.
U… Uy!
Gusto n'yo bang saluhan kaming kumain?
Heto.
Mukhang masarap.
Ikaw ba ang nagluto nito, Marcille?
Tinulungan ako ni Senshi.
Heto, Namari.
Dapat kumakain ka na imbes na sandukan pa ang lahat.
Si… Sige.
Ayos!
Paunti-unti nang bumabalik ang mahika ko.
Kayo,
nakarating ba kayo rito nang nangangaso lang?
Oo.
Handa na akong harapin ang galit nila matapos kong umalis sa grupo,
pero di ko inasahan na hahantong sila sa ganito.
Mukhang ito na ang parusa ko.
Ang sarap! Nalalasahan sa sabaw ang mga hinalong sangkap.
Paano ito naluto nang mabilis?
Dahil ba sa kaldero?
Posible kayang magandang gamitin ang adamant sa paggawa ng kaldero?
Ikaw si Senshi, tama?
Ano, tungkol sa palakol mo…
Pasensiya na't pinagtawanan ko 'yan.
Ayos lang.
Ang totoo niyan, di ako interesado sa pagpapanday.
Di ko alam ang pagkakaiba ng iba't ibang uri ng mineral
at laging naiinis sa 'kin ang mga kaibigan ko.
Namari, babalik na kami sa taas.
Puwede kang manatili rito.
Ano'ng sinasabi mo?
Tikman mo 'to!
Kakaiba ito sa bibig pero masarap!
Pero…
Alam kong di kita mapipilit na pagkatiwalaan ako…
pero ayaw kong maging tauhan lang.
Gusto kong matanggap n'yo.
Magtratrabaho ako nang mabuti.
Ang totoo niyan, Chilchuck,
akala ko ikaw ang unang aalis sa grupo.
Ikaw 'yong tipong di magtratrabaho pag di bayad.
Tama ka.
Kaya lagi akong namimilit na bayaran muna ako.
Pero di kasi ako makaalis agad pag may ganitong klaseng pangyayari.
Ano? Nandito ka lang kasi ginagawa mo ang trabaho mo?
Di para sa mga kaibigan mo o sa ngalan ng pagkakaibigan?
Makinig ka, Marcille.
Mahalaga ang sasabihin ko.
Ang sinumang magsasabi na wala silang hinihinging kapalit
ang di mo dapat pagkatiwalaan.
Maiba lang, kumusta na si Shuro?
Hindi ko alam.
Mukhang may iba siyang kausap.
Pero mahal na mahal niya si Falin na gusto niyang pakasalan 'yon.
Hinahanap pa rin niya siguro.
Ano? Di ko alam 'yan.
-Wala siyang kaalam-alam. -Oo nga.
Alam n'yo, naiintindihan kong
mahalaga sa inyo si Falin pero sana'y ligtas din kayong makabalik.
Mag-ingat ka rin, Namari.
Paalam!
Tagapagsalin ng subtitle: Gizelle Sioco